## KEBIMBANGAN BERBAHASA LISAN MURID BAHASA ARAB DI SEKOLAH MENENGAH AGAMA DI MALAYSIA
Nurwaina Rasit 1) , Zawawi Ismail 2)
Universiti Malaya Correspondence: E-mail: nurwaina@ipgkpm.edu.my A B S T R A C T S A R T I C L E   I N F O
Anxiety is an affective factor that plays an important role in affecting the mastery and achievement of a language learning. It should be emphasized because the process of language teaching and learning depends on stu- dents' level of emotional readiness and cognitive ability.This study aimed to explore the level of language anxiety in Arabic listening and speaking skills  among  Malaysian  secondary  school  students  in  Malaysia.  To  this end,  a  set  of  Likert-scale  questionnaires  was  distributed  to  500  fourth- grade students in 20 religious secondary schools who were randomly se- lected randomly based on their zones in Malaysia. This study was quanti- tative  by  using  descriptive  data  analysis.  The  findings  indicate  that  the level of Arabic language proficiency in listening skills, in general, is in the medium to high level of value (Min = 3.48; SP = 0.64) and that the level of spoken anxiety is also in the medium to high level (Min = 3.29; SP = 0.57). This study suggests that teachers should always be aware of the students' psychological needs by always motivating, encouraging and using effec- tive teaching methods so that their concerns about learning Arabic can be overcome. Selecting appropriate Arabic language learning techniques and strategies among students can also overcome the language anxiety prob- lem among them.
Keyword: Affective, Arabic Language Skill, Language Anxiety, Psychology, Religious Secondary School.
© 2019 Tim Pengembang Jurnal UPI
Article History: Received 20 July  2019 Revised 20  August  2019 Accepted 27  September 2019 Available online 30 October 2019 18 Revised 20 Aug 2018 Accepted 25 Aug 2018 Available online 09 Sep 2018

## 1. PENDAHULUAN
Bahasa  Arab  mempunyai  kedudukan yang istimewa sebagai bahasa al-Quran dan kedudukannya  di  peringkat  global  dan antarabangsa  telah  melangkaui  pelbagai bidang  seperti  pendidikan,  perniagaan, perbankan  mahupun  perubatan.  Dalam konteks Malaysia, bahasa Arab telah diiktiraf
di  dalam  sistem  pendidikan  apabila  Akta Pendidikan 1996 menjelaskan status bahasa Arab sebagai salah satu bahasa asing dalam pembelajaran  di  sekolah.  Sejak  berdekad lagi,  banyak  kajian  telah  dilaksanakan  oleh para sarjana bagi mengenal pasti faktor yang mempengaruhi kesukaran menguasai bahasa tersebut.  Ini  disebabkan  pembelajaran

## JURNAL ADMINISTRASI PENDIDIKAN
Journal homepage: http://ejournal.upi.edu/index.php/JAPSPs
bahasa  asing  merupakan  satu  proses  yang agak  kompleks  dan  sukar  (Cakici,  2016).  Al- Ghothani  (2010)  menjelaskan  bahawa bahasa Arab memiliki sistem gramatikal yang agak  kompleks  dan  memiliki  kata  terbitan yang  cukup  luas  untuk  dipelajari.  Kerajaan sendiri  telah  memainkan  peranan  yang sangat efektif dalam memperkasakan proses pengajaran dan pembelajaran bahasa Arab di Malaysia. Walaupun pendidikan bahasa Arab telah  lama  diperkenalkan  di  negara  ini, namun  dapatan-dapatan  kajian  tentang pembelajaran  bahasa  Arab  di  Malaysia menunjukkan  bahawa  tahap  penguasaan pelajar  terhadap bahasa  Arab masih  berada pada  tahap  yang  lemah  dan  tidak memuaskan  samada  di  peringkat  sekolah mahupun  di  institusi  pengajian  tinggi  (Nik Mohd Rahimi Nik Yusoff, Zamri Mahamod & Kamarulzaman  Ab.  Ghani,  2008;  Abd  Halim Mohamad, 2009) dan isu pengajaran bahasa Arab ini dibincangkan secara berterusan oleh pakar-pakar  pendidikan  dalam  bidang  ini (Rahimi  Md  Saad,  Zawawi  Ismail  &  Wan Nordin  Wan  Abdullah,  2005).  Lazimnya, apabila membincangkan tentang penguasaan  dan  pencapaian  bahasa  Arab, perbincangan  banyak  menekankan  tentang faktor-faktor  afektif  individu  seperti  sikap, persepsi,  minat  dan  motivasi  dan  kurang memfokuskan  kepada  faktor  kebimbangan sebagai  punca  kepada  isu  tersebut. Ketidakseimbangan ini menimbulkan kelompongan kerana pada realitinya kebimbangan  memainkan  peranan  penting dalam  menentukan  keberhasilan  atau kegagalan  pelajar  dalam  kelas  bahasa  asing (Horwitz, Horwitz & Cope, 1986).
Kebimbangan  bahasa  juga  telah dianggap  sebagai  salah  satu  aspek  yang paling  penting  dalam  pengajaran  dan pembelajaran seiring dengan perkembangan teori psikologi pembelajaran bahasa kedua di dalam  bidang  penyelidikan  (Mohd  Hasrul, Noraniza,  Melor  &  Noriah,  2013).  Justeru, aspek kebimbangan ini perlu diberi perhatian kerana dominasi mesejnya dalam
mewujudkan  pembelajaran  bahasa  Arab yang  berkesan  kerana  memberi  perhatian terhadap aspek psikologi pelajar.

## KEBIMBANGAN BAHASA
Kebimbangan merupakan satu konstruk yang  asas  dalam  bidang  psikologi,  Kajian terhadap kebimbangan dalam pembelajaran bahasa  asing  telah  bermula  sejak  awal 1970an  (Horwitz,  2001;  Lan,  2010;  Lucas, Miraflores  &  Go,  2011).  Tran  (2012) menjelaskan kebimbangan bahasa merupakan elemen penting dalam pemerolehan  dan  pembelajaran  bahasa kedua  atau    bahasa  asing.  Terma kebimbangan  bahasa  ini  muncul  apabila Horwitz et, al. (1986) dan Spielberger (1983) mentakrifkan kebimbangan dengan melibatkan simptom psikologikal  iaitu suatu perasaan ketegangan yang subjektif, kerisauan,  gementar  dan  keresahan  yang berhubung dengan ransangan sistem saraf di dalam  situasi  pembelajaran  bahasa  asing. Kebimbangan  yang  dimaksudkan  dalam kajian ini adalah menjurus kepada kebimbangan  bahasa  atau  dalam  perkataan Inggeris iaitu language anxiety .
Horwitz  et,  al.  (1986)  mendefinisikan kebimbangan bahasa sebagai bentuk perasaan  yang  kompleks  yang  terdiri daripada  persepsi  kendiri,  keyakinan  diri, perasaan, dan tingkah laku berkaitan dengan pembelajaran  bahasa  di  dalam  kelas  dan  ia muncul  daripada  proses  pembelajaran bahasa  tersebut.  MacIntyre  &  Gardner (1994)  memberi  takrifan  kebimbangan bahasa  sebagai  perasaan  ketegangan  dan ketakutan  dalam  bertutur,  mendengar  atau reaksi  emosi  negatif  yang  timbul  apabila mempelajari  atau  menggunakan  bahasa asing.  Mac  Intyre  &  Gardner  (1989)  juga menjelaskan  bahawa  kebimbangan  bahasa adalah  suatu  perasaan  kerisauan  dan ransangan  reaksi  emosi  negatif  ketika mempelajari  dan  menggunakan  bahasa kedua. Mac Intyre et, al.(1994) menggambarkan  ciri-ciri pelajar bahasa yang mengalami  kebimbangan  sebagai  seorang
individu  yang  menganggap  pembelajaran bahasa  kedua  sebagai  pengalaman  yang tidak  selesa,  sering  menarik  diri  dari menyertai  aktiviti  kelas  secara  sukarela, merasa  tekanan  untuk  tidak  membuat kesilapan  dan  kurang  bersedia  untuk mempelajarinya. Von Worde (2003) menyatakan sekiranya kebimbangan menjejaskan  fungsi  kognitif,    seseorang pelajar  itu  tidak  dapat  mempelajari  dan menguasai apa yang mereka pelajari.  Kesan ini  akan  menjadi  lebih  negatif  jika  pelajar mempelajari bahasa dan akhirnya meningkatkan  tahap  kebimbangan  mereka. Sebaliknya, jika pelajar yang tidak mempunyai  ciri-ciri  kebimbangan  akan berasa  tenang  dan selesa dalam mempelajari bahasa kedua di dalam kelas.
Dalam  konteks  kajian  ini,  perasaan kebimbangan  merupakan  suatu  analisis terhadap kebimbangan atau keresahan yang dialami oleh para pelajar di sekolah-sekolah menengah agama di Malaysia. Ia merangkumi  gabungan  pelbagai  perasaan yang  berkaitan  seperti  takut,  gementar, cemas dan bimbang serta khuatir disebabkan pembelajaran bahasa Arab khususnya dalam kemahiran mendengar dan bertutur. Kajian- kajian lepas membuktikan bahawa kebimbangan  bahasa  memainkan  peranan yang agak meluas dalam konteks pembelajaran  bahasa  di  mana  secara keseluruhannya menunjukkan terdapat hubungan  negatif  yang  signifikan  antara kebimbangan bahasa dan hasil pembelajaran pelajar  (Horwitz  et,  al.,  1986;  MacIntyre  & Gardner, 1991; Mohd Hasrul et,al., 2013). Ini membawa  maksud  bahawa  semakin  tinggi kebimbangan  yang  dialami  oleh  pelajar, maka semakin rendah pencapaian atau hasil pembelajaran  bahasa  yang  diperolehi  oleh pelajar.

## KEBIMBANGAN DALAM KEMAHIRAN BERBAHASA
Sejak  berdekad  lagi,  para  sarjana  telah memperkenalkan  konsep  empat  kemahiran asas  bahasa  iaitu  mendengar,  bertutur, membaca  dan  menulis  yang  dikenali  juga
sebagai  kemahiran  makro  (Aydogan  & Akbarov,  2014).  Keempat-empat  kemahiran asas  bahasa  ini  mempunyai  kaitan  antara satu  sama  lain  di  mana.    Di  dalam  proses pengajaran dan pembelajaran bahasa kedua atau  bahasa  asing,  pencapaian  efektif terhadap  empat  kemahiran  bahasa  iaitu membaca, menulis, mendengar dan bertutur adalah  amat  penting  (Mohammadpur  & Ghafournia,  2015).  Namun,  di  dalam menguasai kemahiran-kemahiran berbahasa tersebut  para  sarjana  telah  mendapati kebimbangan  merupakan  salah  satu  faktor tertinggi yang memberi kesan dan halangan kepada  para  pelajar  dalam  pembelajaran bahasa asing (Sila, 2010;  Tercan & Dikilitas, 2015; Horwitz 2001).
Kebimbangan  didapati  memberikan kesan  secara  langsung  terhadap  sikap  dan pencapaian  pembelajaran  pelajar  (Yahya, 2013;  Liu  &  Huang  2011)  dan  merupakan tindak  balas  keresahan  dan  kebimbangan pelajar terhadap pembelajaran bahasa kedua yang  meliputi  pertuturan dan pendengaran. Para penyelidik yang lepas telah mengambil usaha  dalam  mengkaji  kebimbangan  dalam empat  kemahiran      berbahasa  tersebut seperti  kemahiran  bertutur  (Lucas,  1984; Philips 1992), kemahiran mendengar (Elkhaififi,  2005  ;  &  Kim,  2000),  kemahiran membaca (Saito, Horwitz &Garza, 1999) dan kemahiran  menulis  (Cheng,  Horwitz  & Scharllet, 1999). Kajian Cheng et. al, (1999); Elkhafaifi,  (2005);  dan  Saito  et.  al  (1999) adalah  bukti  bagi  menyokong  kewujudan kebimbangan  dalam  kemahiran  berbahasa dan  mempunyai  pembentukan  konstruk instrumen yang berbeza. Cheng et al. (1999) menjelaskan bahawa pengukuran kebimbangan  bahasa  yang  lebih  spesifik terhadap kemahiran-kemahiran bahasa adalah  amat  bermakna bagi mengenal  pasti dengan lebih tepat tentang punca kebimbangan  sesuatu  kemahiran  bahasa. Namun,  dalam  konteks  kajian  ini  adalah berfokus  kepada  kebimbangan  mendengar dan bertutur sahaja.

## 2.  METODE  PENELITIAN
Kajian  ini  merupakan  satu  kajian deskriptif  yang  menggunakan  rekabentuk tinjauan  ( survey )  dan  menggunakan  kaedah analisis data secara kuantitatif.  Rekabentuk tinjauan  dipilih  bagi  kajian  ini  atas  dasar kerana  ia  adalah  sesuai  digunakan  dalam penyelidikan  yang  bermatlamat  untuk menerangkan  sesuatu  fenomena  yang sedang  berlaku  (Majid  Konting,  1998). Kaedah  tinjauan  ini  dipilih  kerana  dapat memperihalkan kebimbangan bahasa dalam kemahiran  berbahasa  Arab  iaitu  kemahiran mendengar  dan  bertutur.  Responden  kajian adalah  terdiri  daripada  500  orang  murid tingkatan empat di sekolah-sekolah menengah agama di Malaysia.
Kaedah  pensampelan  dalam  kajian  ini menggunakan  kaedah  pensampelan  rawak berstrata  kerana  berasaskan  lima  zon  yang ada  di  Malaysia.  Dalam  konteks  kajian  ini, satu set soal selidik telah dibina oleh pengkaji secara  adaptasi  dan  modifikasi    daripada item-item soal selidik kajian yang lepas bagi mengukur kebimbangan bahasa Arab secara terperinci  dan  menyeluruh  berdasarkan tema-tema  atau  konstruk  tertentu  yang meliputi  empat  kemahiran  berbahasa  iaitu kemahiran  mendengar,  bertutur,  membaca dan  menulis.  Soal  selidik  ini  adalah berdasarkan  skakala  Likert  lima  mata. Pengkaji  menggunakan  statistik  deskriptif untuk  menilai  min,  sisihan  piawai  dan kekerapan.
Bagi mengukur kebimbangan kemahiran bertutur, instrumen yang dinamakan Foreign Language  Classroom  Anxiety  Scale (FLCAS) oleh Horwitz et, al. (1986) yang mempunyai tiga konstruk iaitu  kebimbangan komunikasi, takut    akan  penilaian  negatif  dan kebimbangan dalam peperiksaan dan Foreign  Language  Speaking  Anxiety  Scales (FLSAS) oleh Balemir (2009) yang mempunyai empat  konstruk  iaitu  alasan  peribadi,  sikap guru,  situasi  ujian  dan  prosedur  mengajar telah digunakan. Namun, di dalam instrumen FLCAS oleh Horwitz et, al. (1986) ini, pengkaji
hanya  mengadaptasi  dan  menggunakan item-item  di  bawah  konstruk  kebimbangan komunikasi  sahaja  kerana  ianya  berkaitan dengan kemahiran bertutur. Bagi kemahiran mendengar  pula,  pengkaji  mengadaptasi instrumen yang telah dibangunkan oleh Kim (2000)  iaitu Foreign  Language  Listening Anxiety  Scale (FLLAS)  yang  mempunyai  tiga konstruk  iaitu    latar  belakang  pengetahuan, teks  dan  strategi,  dan  karakter  pendengar. Pengubahsuaian  telah  dilakukan  ke  atas item-item  terpilih  berdasarkan  pandangan pakar  dan  dapatan  kajian  rintis.  Kesemua item  yang  diadaptasi  ini  telah  diuji  semula kesahan  dan  kebolehpercayaannya  melalui penilaian Cronbach Alpha dan Analisis Faktor Penerokaan atau Exploratory Factor Analysis (EFA).

## 3. HASIL DAN PEMBAHASAN 3.1. Hasil Penelitian
Kajian  ini  telah  menggunakan  nilai interpretasi  tahap  skor  min  yang  digariskan oleh  Nunnaly  &  Bernstein  (1994)  iaitu  1.00 hingga  2.00  membawa  tafsiran  tahap rendah  ,  manakala  skor  min  antara  2.01  – 3.00  berada  pada  tahap  sederhana  rendah, dan 3.01 hingga 4.00 pada tahap sederhana tinggi  dan  4.01  hingga  5.00  berada  pada tahap yang tinggi.
Berdasarkan Jadual 1 menunjukkan skor min, sisihan piawai dan interpretasi min bagi konstruk  kebimbangan  mendengar  bahasa Arab  adalah  (M=  3.48;  SP=  0.64).  Ini menunjukkan bahawa pelajar secara keseluruhannya pelajar mengalami kebimbangan mendengar pada tahap sederhana tinggi. Manakala bagi kebimbangan kemahiran bertutur menunjukkan  (M=3.29;  SP=0.57)  yang memberi intrepretasi bahawa secara keseluruhannya kebimbangan bertutur bahasa  Arab  dalam  kalangan  pelajar  juga berada pada tahap sederhana tinggi.
Jadual 1. Analisis deskriptif bagi sub-konstruk kebimbangan kemahiran  bahasa Arab Konstruk Sub-konstruk Min SP Interpretasi Kebimbangan ke- mahiran bahasa Arab Kemahiran mendengar 3.48 0.64 Sederhana Tinggi Kemahiran bertutur 3.29 0.57 Sederhana Tinggi
Manakala Jadual 2 menunjukkan skor min, sisihan piawai dan interpretasi min bagi min keseluruhan bagi sub konstruk kebimbangan mendengar. Hasil analisis mendapati bahawa min keseluruhan bagi konstruk kebimbangan mendengar bahasa Arab adalah adalah 3.48 dan  sisihan  piawai  0.64.  Ini  menunjukkan bahawa  pelajar  mengalami  kebimbangan kemahiran mendengar pada tahap sederhana  tinggi.    Min  yang  paling  tinggi diperoleh adalah 3.80 (SP =0.93)  pada aspek seseorang  bertutur  bahasa  Arab  dengan pantas dan pelajar tidak dapat memahaminya. Manakala nilai min yang ter- endah diperoleh adalah 3.24 (SP= 0.94) pada
aspek  pelajar tidak dapat mendengar dalam bahasa  Arab  pada  kemampuannya  sendiri. Item ini mendapat min yang agak rendah ber- banding  lain-lain  item  berkemungkinan  di- pengaruhi oleh faktor kecekapan kemahiran mendengar pelajar itu sendiri. Lain-lain aspek yang  dikaji  berkaitan  kebimbangan  kema- hiran  mendengar  menunjukkan  perbezaan min yang sedikit dan semuanya berada pada min  di  atas  3.01.  Umumnya,  dapatan  ini menunjukkan  pelajar  bahasa  Arab  mempu- nyai  kebimbangan  kemahiran  mendengar pada tahap sederhana tinggi.
Seterusnya  Jadual  3  menunjukkan  skor min, sisihan piawai dan interpretasi min bagi min keseluruhan bagi sub konstruk kebimbangan bertutur. Hasil analisis mendapati  bahawa    min  keseluruhan  bagi konstruk kebimbangan bertutur bahasa Arab adalah  adalah  3.29  dan  sisihan  piawai  0.57. Ini menunjukkan bahawa pelajar mengalami kebimbangan  kemahiran  bertutur  pada tahap  sederhana  tinggi.    Keseemua  item mendapat  nilai  min    pada  tahap  sederhana tinggi  kecuali  satu  item  pada  tahap sederhana  rendah.  Min  tertinggi  yang diperoleh  adalah 3.77  (SP=0.99)  pada  aspek
kebimbangan menghadapi ujian lisan bahasa Arab. Manakala min yang terendah diperoleh adalah  2.82  (SP=1.11)    iaitu  pada  item kebimbangan  mengikuti  kelas  bertutur bahasa  Arab  kerana  takut  diperbetulkan guru.  Item  ini  mendapat  min  yang  agak rendah berbanding lain-lain item berkemungkinan  dipengaruhi  oleh  faktor malu dan takut untuk bertutur dalam bahasa Arab  .  Lain-lain  aspek  yang  dikaji  berkaitan kebimbangan kemahiran mendengar menunjukkan  perbezaan  min  yang  sedikit dan semuanya berada pada min di atas 3.01. Umumnya, dapatan ini menunjukkan pelajar
JADUAL 2. Tahap Kebimbangan Mendengar Bahasa Arab Aspek STS TS KS S SS Min S.P Inter- pretasi Seseorang  bertutur bahasa Arab dengan  pantas  dan tidak me- mahaminya 5 (1.0%) 44 (8.8%) 114 (22.8%) 218 (43.6%) 119 (23.8%) 3.80 0.93 Sederhana Tinggi Terleka semasa mendengar idea- idea  penting  dalam bahasa Arab 9 (1.8%) 43 (8.6%) 134 (26.8%) 245 49%) 69 (13.8%) 3.64 0.88 Sederhana Tinggi Tidak  faham  kosa kata  semasa  ujian mendengar 15 (3.0%) 57 (11.4%) 136 (27.2%) 216 (43.2%) 76 (15.2%) 3.56  0.98 Sederhana Tinggi Sangat  keliru  dan lupa apa telah didengari dalam ba- hasa Arab 16 (3.2%) 55 (11.0%) 156 (31.2%) 214 (42.8%) 59 (11.8%) 3.49 0.94 Sederhana Tinggi Tidak  pasti  sama ada memahami apa yang  didengari  da- lam bahasa Arab 12 (2.4%) 57 (11.4%) 165 (33%) 229 (45.8%) 37 (7.4%) 3.44 0.87 Sederhana Tinggi Gagal  mendapat- kan  kunci  kata  dari petikan bahasa Arab yang didengari 28 (5.6%) 70 (14%) 136 (27.2%) 189 (37.8%) 77 (15.4%) 3.43 1.08 Sederhana Tinggi Tidak memahami arahan  lisan  dalam bahasa Arab 23 (4.6%) 75 (15%) 151 (30.2%) 174 (34.8%) 77 (15.4%) 3.41 1.06 Sederhana Tinggi Dengar  kosa  kata tidak pernah didengar 19 (3.8%) 86 (17.2%) 156 (31.2%) 171 (34.2) 68 (13.65) 3.37 1.03 Sederhana Tinggi Orang lain me- mahami bahasa Arab kecuali saya 25 (5.0%) 92 (18.4%) 154 (30.8% 142 (28.4%) 87 (17.4%) 3.35 1.11 Sederhana Tinggi Tidak  dapat  dengar bahasa  Arab  pada kemampuan sendiri 19 (3.8%) 87 (17.4%) 182 (36.4%) 179 (35.8%) 33 (6.6%) 3.24 0.94 Sederhana Tinggi Min Keseluruhan 3.48  0.64 Sederhana Tinggi
bahasa  Arab  mempunyai  kebimbangan kemahiran  bertutur  pada  tahap  sederhana tinggi.

## 3.2. Pembahasan
Hasil  analisis  data  menunjukkan  bahawa tahap  kebimbangan  bahasa  Arab  murid sekolah menengah agama di Malaysia secara keseluruhannya  di  dalam  dua  kemahiran berbahasa Arab iaitu kemahiran mendengar dan  bertutur  mencapai  tahap  sederhana tinggi.
3.2.1 Kebimbangan Kemahiran Mendengar Bagi
subkonstruk kebimbangan kemahiran  mendengar,  dapatan  kajian
menunjukkan bahawa pelajar sering mengalami kebimbangan khususnya apabila mendengar pertuturan bahasa Arab daripada  orang  lain  dengan  kadar  yang pantas  dan  tidak  dapat  memahaminya. Pelajar  akan  berasa  gelisah  dan  gementar untuk memberi tindak balas dan meneruskan  komunikasi  yang  seterusnya. Dapatan  kajian  ini  adalah  baik  dan bertepatan  dengan  dapatan  kajian  yang dijalankan  oleh    Mohammad  Nasim Tahsildar  &  Zailin  Shah  Yusoff  (2014)  yang mendapati  bahawa    sebutan  bahasa  yang tidak  difahami  dan  kadar  kepantasan
JADUAL 3. Tahap Kebimbangan Bertutur Bahasa Arab Aspek STS TS KS S SS Min S.P Interpretasi Menghadapi  ujian  lisan bahasa Arab 12 (2.4%) 46 (11.6%) 109 (33.4%) 212 (75.8%) 121 (24.2%) 3.77 0.99 Sederhana Tinggi Ujian lisan bahasa Arab dijalankan 14 (2.8%) 57 (11.4%) 108 (21.6%) 220 (44%) 101 (20.2%) 3.67 1.01 Sederhana Tinggi Pelajar  lain  bertutur bahasa  Arab  dengan lebih baik 8 (1.6%) 49 (9.85) 131 (26.2%) 225 (45%) 87 (17.4%) 3.67  0.92 Sederhana Tinggi Tidak  yakin  bertutur  di dalam  kelas  bahasa Arab 5 (1%) 60 (12%) 124 (24.8%) 241 (48.2%) 70 (14%) 3.62  0.90 Sederhana Tinggi Bercakap  tanpa  perse- diaan  di  dalam  kelas bahasa Arab 22 (4.4%) 62 (12.4%) 145 (29%) 198 (39.6%) 73 (14.6%) 3.48 1.02 Sederhana Tinggi Mendapat  tahu  akan dinilai  dalam  pembela- jaran bahasa Arab 22 (4.4%) 75 (15%) 144 (28.8%) 212 (42.4%) 47 (9.4%) 3.37 0.99 Sederhana Tinggi Memberikan  jawapan salah di dalam kelas ba- hasa Arab 16 (3.2%) 76 (15.2%) 164 (32.8%) 195 (39%) 49 (9.8%) 3.37  0.96 Sederhana Tinggi Nama  dipanggil  di  da- lam kelas bahasa Arab 46 (9.2%) 82 (16.4%) 153 (30.6%) 155 (31%) 64 (12.8%) 3.22 1.14 Sederhana Tinggi Guru perbetulkan kesalahan  saya  ketika bertutur bahasa Arab 59 (11.8%) 105 (21%) 125 (25%) 169 (33.8%) 42 (8.4%) 3.06 1.16 Sederhana Tinggi Guru  meminta  pelajar lain perbetulkan kesalahan  saya  ketika bertutur bahasa Arab 43 (8.6%) 116 (23.2%) 156 (31.2%) 149 (29.8%) 36 (7.2%) 3.04 1.07 Sederhana Tinggi Pelajar  lain  menterta- wakan  saya  bertutur bahasa Arab 65 (13%) 97 (19.4%) 148 (29.6%) 140 (28%) 50 (10%) 3.03 1.18 Sederhana Tinggi Mengikuti  kelas  bertu- tur bahasa Arab kerana takut diperbetulkan guru 70 (14%) 124 (24.8%) 162 (32.4%) 114 (22.8%) 30 (6%) 2.82 1.11 Sederhana Rendah Min Keseluruhan 3.29  0.57 Sederhana Tinggi
penghantaran  input  yang  didengari  oleh pelajar  adalah  punca  utama  dalam kebimbangan kemahiran mendengar. Selain itu,    ia  juga  dipengaruhi  oleh  faktor  latar belakang pengetahuan, keyakinan diri yang rendah  pelajar  serta  penyalahgunaan strategi mendengar.
Kajian ini juga bertepatan dengan kajian Vogely  (1998)  yang  mendapati  bahawa antara punca-punca kebimbangan mendengar  adalah  berdasarkan    ciri  -ciri input  yang  didengari  seperti  kelajuan  atau ketidakpastian dengan input yang didengari oleh  seseorang  pelajar.    Dapatan  ini  juga selaras dengan kajian oleh Kim (2000)  yang mendapati  bahawa  ciri-ciri  input  yang didengari  seperti  kelajuan  sebutan  dan intonasi, panjang teks dan tahap perbendaharaan kata adalah punca kepada kebimbangan  mendengar  dalam  kalangan pelajar. Manakala kajian oleh Xu (2011) juga mendapati  bahawa    ciri-ciri  input  yang didengari  seperti  kadar  kelajuan,  tahap kesukaran  dan  kekurangan  pengulangan sebutan perkataan adalah faktor utama bagi kebimbangan mendengar.
Dalam konteks ini, guru perlu memainkan peranan penting dalam menekankan kemahiran mendengar bahasa Arab dalam pengajaran. Ini adalah disebabkan
kemahiran mendengar
merupakan  kemahiran  asas  yang  perlu diutamakan  dalam  proses  pengajaran bahasa. Nik Mohd Rahimi (2005) menjelaskan  teknik  pengajaran  kemahiran mendengar  bahasa  Arab  sering  diabaikan dan  tidak  ditekankan  dalam  konteks pengajaran  bahasa  Arab  sebagai  bahasa kedua  di  Malaysia.  Kemahiran  mendengar juga tidak begitu diberi penekanan sehingga menyebabkan para pelajar tidak menyedari kepentingan menguasai kemahiran mendengar  dalam  pembelajaran  bahasa Arab  (Ibtisam  Abdullah  &  Zamri  Ahmad, 2012).    Kajian  oleh  Mohd  Izzuddin  Mohd Pisol,  Mohammad  Syukri  Abd  Rahman, Ahmad Ismail, Adnan Mat Ali, Mohd Kamal
Radiman & Julia Madzalan (2016) mendapati bahawa  tahap  pelaksanaan  kemahiran mendengar  dalam  pembelajaran  bahasa Arab  secara  keseluruhannya    berada  pada tahap  sederhana  rendah.  Guru  didapati tidak  menitik  beratkan  penggunaan  nada yang  sesuai  dengan  situasi  dan  kurang menekankan aktiviti mendengar dan menyebabkan suasana pembelajaran bahasa  Arab  menjadi  hambar  dan  kurang berkesan.
Senario ini menjadi punca dan halangan penguasaan  kemahiran  mendengar  bahasa Arab  sehingga  menyebabkan  kebimbangan dalam  kalangan  pelajar.  Ini  bertepatan dengan kajian yang dilakukan oleh Sumaiyah Sulaiman,  Nik  Farhan  Mustapha,  Pabiyah Toklubok  &  Wan  Muhammad  Wan  Sulong (2018)  yang  mendapati  bahawa  antara faktor luaran yang mempengaruhi halangan penguasaan  kemahiran  mendengar  bahasa Arab adalah disebabkan perkataan, kelajuan penutur,  teks  yang  didengar,  kekurangan bahan  bantu  belajar  dan  gangguan  luar. Oleh  yang  demikian,  pelajar  bahasa  Arab perlu didedahkan dengan strategi kemahiran  yang  berkesan  di  samping mempelbagaikan aktiviti kemahiran mendengar di dalam kelas.

## 3.2.2 Kebimbangan Kemahiran Bertutur
Dapatan ini menunjukkan bahawa pelajar sering  mengalami  kebimbangan  bertutur ketika  menghadapi  ujian  lisan  bahasa  Arab yang  akan  dilaksanakan.  Dapatan  kajian  ini selari  dan  bertepatan  dengan  kajian  yang dijalankan oleh Kheider (2013) yang mengkaji tentang  persepsi  pelajar  tentang  kesan kebimbangan  bahasa  terhadap  ujian  lisan bahasa Inggeris apabila kesemua responden kajian bersetuju bahawa mereka mengalami kebimbangan dalam menghadapi ujian lisan. Kajian    Zhang  dan    Liu  (2013)  juga menunjukkan  mendapati  para  pelajar mengalami kebimbangan sewaktu ujian  lisan bahasa  Inggeris  dijalankan  dan  memberi kesan  terhadap  prestasi  ujian  mereka.
Horwitz et.al (1986) dan Young (1991) turut menjelaskan  bahawa  kebimbangan  dalam ujian lisan yang dialami oleh pelajar didapati amat  ketara  dan  sangat  tinggi  di  dalam kemahiran bertutur.
Dapatan  kajian  ini  juga  selari  dengan kajian  yang  telah  dilaksanakan  oleh Rasmodjo  (2011)  yang  mendapati  majoriti pelajar mengalami kebimbangan pada tahap sederhana  tinggi  sebelum  menduduki  ujian lisan  dan  ketika  berhadapan  dengan  soalan atau idea yang tidak diketahui semasa ujian lisan  diadakan.  Kajian  McCroskey  (1984) mendapati  bahawa  pelajar  yang  mengalami kebimbangan  yang  tinggi  dalam  kemahiran bertutur akan cuba mengelak dari menyertai aktiviti  yang  melibatkan  lisan  secara spontan. . Para pelajar akan merasa bimbang kerana tidak dapat mengatur dan menyampaikan pengucapan mereka dengan betul  dan  yakin  seterusnya    membuatkan mereka  menjadi  takut  dan  malu.  Mereka mempunyai tanggapan yang negatif terhadap  respon  atau  tindak  balas  dari pendengar  atau  rakan-rakan  lain  lantaran pemilihan kosa kata dan cara mengorganisasi idea-idea yang lemah ketika bertutur. Zheng (2008)  menjelaskan  bahawa  kebimbangan akan  mempengaruhi kelajuan dan ketepatan dalam pertuturan dan dapat memberi kesan terhadap kualiti output semasa komunikasi.
Dapatan  kajian  ini  juga    menunjukkan bahawa  tahap  kebimbangan  pelajar  bahasa Arab  dalam  kemahiran  bertutur  adalah paling rendah berbanding dengan kemahiran-kemahiran  bahasa  yang  lain. Situasi ini kemungkinan disebabkan penilaian dan  pentaksiran  terhadap  matapelajaran bahasa  Arab  bagi  peperiksaan  di  Malaysia adalah  berorientasikan  sistem  peperiksaan iaitu PT3 dan SPM apabila sebahagian besar markah  adalah  dinilai  melalui  penulisan berbanding  pertuturan  .  Justeru,  fokus pelajar  adalah  lebih  tertumpu  kepada penguasaan  dan  pencapaian  kemahiran menulis  berbanding  kemahiran  bertutur selain kemahiran mendengar dan membaca.
Terdapatnya  beberapa  faktor  yang menjadi  punca  kepada  kelemahan  pelajar dalam  menguasai  kemahiran  bertutur. Antaranya  ialah  disebabkan  kekurangan wujudnya  budaya  dan  persekitaran  bahasa yang  lemah  untuk  menyokong  pelajar bertutur  bahasa  Arab  di  sekolah  (Rosni Samah,  Mohd  Fauzi  Abdul  Hamid,  Shaferul Hafes  Sha’arin  &  Amizan  Helmi  Mohamad, 2013).  Kekurangan  amalan  berbahasa  Arab dan  manjadikan  ianya  sebagai  medium komunikasi adalah punca kepada kelemahan penguasaan  pelajar  dalam  kemahiran  ini. Bahasa Arab hanya digunakan semasa dalam proses pengajaran guru sedangkan persekitaran  yang  hidup  dengan  suasana bahasa Arab itu sendiri sangat penting dalam mewujudkan  suasana  pembelajaran  aktif dalam kalangan pelajar (Kamaruddin, 1997). Ianya  dapat  meningkatkan  kemahiran  sosial pelajar  terutama  dalam  menguasai  dan memperoleh bahasa Arab.
Dari  aspek  pengajaran  bahasa  Arab, terdapat  beberapa  kelemahan  yang  telah dikenal  pasti  .  Kajian  Rosni  Samah  (2012) mendapati  faktor  pengajaran  berpusatkan pelajar, pengajaran berteraskan  terjemahan teks,  kurang  latihan dan  soalan,  kurang alat bantu  mengajar,  kurang  aktiviti,  sikap  pasif pelajar dan  kurang  komunikasi  bahasa  Arab adalah  menyumbang  kepada  masalah kemahiran  bertutur  bahasa  Arab  dalam kalangan  pelajar.  Lebih  mengecewakan  lagi apabila terdapat sikap dan amalan sebahagian guru yang  tidak mempraktikkan bahasa  Arab    dan  tidak  mengikuti pendekatan komunikatif ketika menjalankan proses  pengajaran  dan  pembelajaran  di dalam  kelas  (Zawawi  Ismail,  Ab.  Halim Tamuri, Nik Mohd Rahimi Nik Yusoff & Mohd Ala-Uddin Othman, 2011 ). Justeru, para guru harus  mengekalkan  persekitaran  bertutur bahasa  Arab  secara  berterusan,  di  samping bijak  mempraktikkan  teknik  komunikasi dalam kalangan pelajar. Kemahiran bertutur yang  ada  pada  tenaga  pengajar  memainkan peranan  yang  penting  dalam  proses pengajaran dan pembelajaran (Azhar
Muhammad,  Kamarul  Azmi  Jasmi,  Mohd Ismail Mustari, Saliha Sackkani  & Fauziah Ali, 2012). Secara langsung ianya dapat memberi kesan yang positif dan motivasi kepada para pelajar untuk membudayakan bahasa Arab.

## 4. SIMPULAN DAN REKOMENDASI
Hasil  kajian  ini  menunjukkan  bahawa kebimbangan  bahasa  Arab  dalam  kalangan murid-murid  sekolah  menengah  agama  di Malaysia  dalam  dua  kemahiran  berbahasa Arab  secara  keseluruhanya  berada  pada tahap sederhana tinggi. Kajian ini mencadangkan  kepada  para  guru  agar menekankan  strategi  dan teknik pengajaran bahasa Arab yang berkesan dan pelbagai bagi kemahiran  bahasa  Arab  iaitu  kemahiran mendengar  dan  bertutur  agar  dapat membantu  mengurangkan  kebimbangan dalam  kalangan  pelajar  mengaplikasikan
bahasa  Arab.  Selain  itu,  kepentingan menguasai  kemahiran  mendengar  dan bertutur ini amat penting dan berkait rapat. Zawawi  Ismail  et,  al.  (2011)  menjelaskan kemahiran mendengar dan bertutur menjadi kemahiran  utama  dalam  interaksi  antara manusia. Justeru, dalam usaha meningkatkan  pencapaian  dan  keupayaan berbahasa  Arab  dengan  lebih  baik  dan cemerlang,  para  pelajar  juga  disarankan menggunakan teknik dan strategi pembelajaran  bahasa  Arab  yang  sesuai bagi meminimumkan  kebimbangan  bahasa  Arab dalam kalangan mereka. Justeru, kemampuan pelajar menguasai bahasa Arab dalam  pembelajaran  bahasa    memerlukan usaha  dan  sokongan  yang  berterusan  dari pelbagai  pihak  terutamanya  pihak  sekolah untuk direalisasikan.

## 5. DAFTAR PUSTAKA
Ahmad, Kamaruddin. (1997). Dasar-Dasar Manajemen Modal Kerja. Jakarta : PT. Rineka Cipta Aydogan, H., & Akbarov, A. A. (2014). The four basic language skills, whole language & intergrated skill approach in mainstream university classrooms in Turkey. Mediterranean Journal of Social Sciences . 5 (9), 672–680.
Azhar Muhammad, Kamarul Azmi Jasmi, Mohd Ismail Mustari, Saliha Sackkani, & Fauziah Ali. (2012).
Kemahiran bertutur dalam pengajaran dan pembelajaran bahasa Arab. In Seminar Antarabangsa Perguruan dan Pendidikan Islam [SEAPPI2012], 889–899
Balemir, S. H. (2009). The sources of foreign language speaking anxiety and the relationship between proficiency level and the degree of foreign language speaking anxiety. Tesis Sarjana. Bilkent University, Turkey.
Cakici, D. (2016). The Correlation among EFL Learners’ Test Anxiety, Foreign Language Anxiety and Language Achievement. English Language Teaching . 9(8), 190.
Cheng, Y.S., Horwitz, E. K., & Schallert, D. L. (1999). Language Anxiety : Differentiating  Writing and Speaking Components. Language Learning . 49(3), 417–446.
Elkhafaifi, H. (2005). Listening comprehension and anxiety in the Arabic language classroom. Modern Language Journal . 89(2), 206–220.
Horwitz, E. K. (2001). Language Anxiety and Achievement. Annual Review of Applied Linguistics. 21 (1), 112-126.
Horwitz, E. K., Horwitz, M. B., & Cope, J. (1986). Foreign language Classroom Anxiety. The Modern Language Journal . 70(2), 125–132.
Ibtisam  Abdullah  &  Zamri  Ahmad.  (2012).  Pengajaran  kemahiran  mendengar  bahasa  arab sebagai bahasa kedua. Persidangan Kebangsaan Pengajaran Dan Pembelajaran Bahasa Arab 2012. 75-81.
Kim, J. H. (2000). Foreign language listening anxiety: A study of Korean students learning English. Tesis Doktor Falsafah. University of Texas, Austin.
Lan, Yi-T. J. (2010). A study of  Taiwanese 7th graders’ foreign language anxiety, beliefs about language learning and its relationship with their English achievement. Tesis Sarjana. Ming Chuan University, Taiwan.
Liu,  M.,  &  Huang,  W.  (2011).  An  Exploration  of  Foreign  Language  Anxiety  and  English  Learning Motivation. Education Research International . 2011, 1–8.
Lucas, I. R., Miraflores, E, & Go, D. (2011). English Language Learning Anxiety among Foreign Language Learners in the Philippines. Philippine ESL Journal . 7, 94-119.
MacIntyre, P. D., & Gardner, R. C. (1994). The Subtle Effects of Language Anxiety on Cognitive Processing in the Second Language. Language Learning . 44, 283-305.
MacIntyre, P. D., & Gardner, R. C. (1991). Methods and results in the study of anxiety and language learning: A review of the literature. Language Learning. 4, 85-117. McCroskey, J. C. (1984). The Communication Apprehension Perspective. In Avoiding Communication: Shyness, Reticence, and Communication Apprehension. J.A. Daly & J.C. McCroskey,(eds.). Beverly Hills: Sage.
Mohammad Nasim Tahsildar, & Zailin Shah Yusoff. (2014). Investigating L2 Students’ Listening
Anxiety: A Survey at a Malaysian University. International Journal of Language Education and Applied Linguistics (IJLEAL) . 01(January). 45–55.
Mohammadpur, B., & Ghafournia, N. (2015). An Elaboration on The Effect of Reading Anxiety on Reading Achievement. English Language Teaching . 8 (7), 206–215.
Mohd Izzuddin Mohd Pisol, Mohamad Syukri Abd Rahman, Ahmad Ismail, Adnan Mat Ali, Mohd Kamal Radiman, & Julia Madzalan. (2017). Perlaksanaan Kemahiran mendengar dalam pembelajaran bahasa Arab di Sekolah Rendah Agama Integrasi(SRAI) Selangor. Attarbawiy: Malaysian Online Journal of Education , 1 (2). 44–49.
Mohd Hasrul Kamarulzaman, Noraniza Ibrahim, Melor Md Yunus, & Noriah Mohd Ishak. (2013). Language Anxiety Among Gifted Learners in Malaysia. English Language Teaching . 6(3), 20– 29.
Mohd Majid Konting. (1998). Kaedah Penyelidikan Pendidikan . Kuala Lumpur: Dewan Bahasa dan Pustaka.
Nik Mohd Rahimi. (2005). Penilaian kemahiran mendengar dalam Kurikulum Bahasa Arab Komunikasi. Tesis Doktor Falsafah. Fakulti Pendidikan, UKM, Bangi.
Nik Mohd Rahimi Nik Yusof, Zamri Mahamod dan Kamarulzaman Ab. Ghani. (2008). Motivasi Pembelajaran Kemahiran Mendengar Bahasa Arab dan Hubungannya dengan Pencapaian Pelajar. Jurnal Pendidikan. Vol. 33, 3-8 Nunnally, Bernstein, I.H. 1994. Psychometric Theory, Edisi ke 3. New York : McGraw Hill. Rahimi Md. Saad, Zawawi Ismail, Wan Nordin Bin Wan Abdullah (2005). Pengajaran dan
Pembelajaran Bahasa Arab Berasaskan Web. Kertas kerja Seminar Penyelidikan Pendidikan Maktab Perguruan Baru Lintang.
Rasmodjo, V. R. (2011). Anxiety in Oral Performance Test: A Case Study of Indonesian Learners. Indonesian Journal of English Language Teaching . Vol. 7. No. 2, 65–81. Rosni Samah. (2012). Isu Pembelajaran Bahasa Arab. Prosiding Seminar Pengajaran & Pembelajaran Bahasa Arab 2012 (PKEBAR’12).
Rosni Samah, Mohd Fauzi Abdul Hamid, Shaferul Hafes Sha’ari, & Amizan Helmi Mohamad. (2013). Aktiviti Pengajaran Kemahiran Bertutur Bahasa Arab Dalam Kalangan Jurulatih Debat The Activities of Teaching Arabic Speaking Skills among Debate Coaches. GEMA Online Journal of Language Studies . 13 (May), 99–116.
Saito, Y., Garza, T. J., & Horwitz, E. K. (1999). Foreign Language Reading Anxiety. Modern Language Journal . 83 (2), 202–218.
Sila, A.Y., (2010). Young Adolescent Students’ Foreign Language Anxiety in Relation to Language Skills at Different Levels. The Journal of International Social Research . 3(11), 83-91. Spielberger, C. D. (1983). Manual for The State-trait Anxiety Inventory. Palo Alto, CA: Consulting Psychologists Press.
Tercan, G., & Dikilitas, K. (2015). EFL Students’ Speaking Anxiety: A Case From Tertiary Level Students. International Association of Research in Foreign Language Education and Applied Linguistic ELT Research Journal . 4(1), 16-27.
Tran, T. T. T. (2012). A review of Horwitz, Horwitz and Cope’s Theory of Foreign Language Anxiety and The Challenges to The Theory. English Language Teaching . 5 (1), 69–75.
Vogely, A. J. (1998). Listening Comprehension Anxiety: Students’ Reported Sources and Solutions. Foreign Language Annals . 31, 67-80.
Von Worde, R. (2003). Students’ Perspectives on Foreign Language. Anxiety. Inquiry. 8(1), 36-49. Xu, F. (2011). Anxiety in EFL Listening Comprehension. Theory and Practice in Language Studies .
1(12), 1709–1717.
Yahya, M. (2013). Measuring Speaking Anxiety Among Speech Communication Course Students at The Arab American University of Jenin (AAUJ). European Social Sciences Research Journal . 1(3), 229-248.
Young, D. J. (1991). Creating a Low-Anxiety Classroom Environment: What Does Language Anxiety Research Suggest? The Modern Language Journal . 75, 426-439.
Zawawi Ismail, Ab Halim Tamuri, Nik Mohd Rahimi Nik Yusoff & Mohd Ala-Uddin Othman. (2011).
Teknik Pengajaran Kemahiran Bertutur Bahasa Arab di SMKA di Malaysia . G EMA Online™ Journal of Language Studies . 11(2), 67-82.
Zhang, W., & Liu, M. (2013). Evaluating The Impact of Oral Test Anxiety and Speaking Strategy Use on Oral English Performance. Journal of Asia TEFL . 10 (2), 115–148. Zheng, Y. (2008). Anxiety and Second/Foreign Language Learning Revisited. Online Submission . 1(1), 1–12.